SL
3.7.2023
Uradni list Evropske unije
C 235/51
Tožba, vložena 2. maja 2023 – Zaklady Farmaceutyczne Polpharma/Komisija (Zadeva T-228/23) (2023/C 235/65) Jezik postopka: angleščina Stranki Tožeča stranka: Zaklady Farmaceutyczne Polpharma S.A. (Starogard Gdański, Poljska) (zastopniki: K. Roox, T. De Meese, J. Stuyck, M. Van Nieuwenborgh in N. Dumont, odvetniki) Tožena stranka: Evropska komisija
Predlogi Tožeča stranka Splošnemu sodišču predlaga, naj: — njen predlog za razglasitev ničnosti razglasi za dopusten in utemeljen; — za nično razglasi odločbo Komisije iz njenega dopisa z dne 17. marca 2023 [ref.
SANTE.DDG1.
B.5/AL/mmc (2023) 2915860], ter vsako poznejšo odločbo v delu, v katerem ohranja in/ali nadomešča to odločbo, vključno z nadaljnjimi regulativnimi ukrepi, če se nanašajo na tožečo stranko; — Komisiji naloži plačilo stroškov postopka.
Tožbeni razlogi in bistvene trditve Tožeča stranka v utemeljitev tožbe navaja tri tožbene razloge. 1.
Prvi razlog: pomanjkanje pristojnosti in zloraba pooblastil v zgoraj navedeni odločbi Komisije z dne 17. marca 2023 („izpodbijana odločba“) za spremembo in/ali preklic dovoljenja za trženje, dodeljenega tožeči stranki. 2.
Drugi razlog: bistvena kršitev postopka, saj izpodbijana odločba nima pravne podlage in jez njo kršena pravica tožeče stranke do izjave iz člena 41 Listine Evropske unije o temeljnih pravicah. 3.
Tretji razlog: kršitev pogodb ali kateregakoli pravila, ki se nanaša na njuno uporabo: — V izpodbijani odločbi je prišlo do napačne uporabe prava, ker se je Komisija zmotila glede obsega kontradiktorne sodbe Sodišča z dne 16. marca 2023, Komisija in drugi/Pharmaceutical Works Polpharma (od C-438/21 P do o C-440/21 P, EU:C:2023:213), in ni upoštevala pregleda Odbora za zdravila za uporabo v humani medicini; — z izpodbijano odločbo sta kršeni pravici do obrambe in poštenega sojenja iz člena 47 Listine Evropske unije o temeljnih pravicah; — z izpodbijano odločbe je kršena pravna varnost; — z izpodbijano odločbo so kršena legitimna pričakovanja tožeče stranke, vključno s številnimi obveznostmi do javnih organov, proizvajalcev, dobaviteljev, prevoznikov in bolnišnic – glede dobave generičnih izdelkov dimetilfumarata, – in bolnikov; — z izpodbijano odločbo je kršena lastninska pravica z člena 17 Listine Evropske unije o temeljnih pravicah.